text: Mange får leveret nytårs-menuen
  30 december 2010 kl. 14.31
  Mange restauranter har rygende travlt i dag. De forbereder nytårsmenuen til tusindvis af syd- og sønderjyder, der har bestilt maden i forvejen.
  Mange har i år valgt den lette løsning og får leveret nytårsmenuen direkte til døren.
  På restaurant Skyttehuset i Vejle kunne personalet godt bruge nogle flere timer i døgnet, inden det gamle år rinder ud.
  Skyttehuset leverer en fire-retters nytårs-menu og den består i hovedtræk af fisk, kalkun, kalvemørbrad og is.
  